བྲོ་ཆེན་ཁ་ཤས་ཤིག་ལ་དབྱངས་རྟ་དང་རྡོག་བྲོ་གཅིག་མཚུངས་སུ་བྱུང་བ་ལས།ཕལ་ཆེར་ལ་དབྱངས་རྟ་དང་རྡོག་བྲོ་མི་འདྲ་བ་རེ་རེ་ཡོད་ཅིང༌།དབྱངས་ནི་འོག་ཏུ་བྲོ་སྣ་ཕལ་ཆེར་གྱི་ལེའུ་ཚན་དང་པོ་ལ་དབྱངས་དང་ཚིག་བཅས་ཚང་བར་བཀོད་ཡོད་པ་དེས་ཤེས་པར་ནུས་ལ།རྡོག་བྲོ་ནི་འོག་ཏུ་བྲོ་སྣ་འགའ་ཞིག་ལ་བྲིས་ཡོད་པ་ལྟར་ཁེར་ལེན་དང༌།སུམ་ལེན།རྡོག་ལེན།ཤར་འགྲོས།མཐིང་འགྲོས།འཁྱུག་འགྲོས།གཡས་རྒྱུགས།གཡོན་རྒྱུགས།གཡས་བསྐོར།གཡོན་བསྐོར།ཕྱིར་ནུད།གནམ་བཏེགས་སོགས་ཀྱི་ཁྱད་པར་མང་དུ་ཡོད་ལ།ཞིབ་པར་བྲོ་པ་མཁས་ཅན་རྣམས་ལ་ཚུལ་བཞིན་དུ་བརྟེན་ཏེ་བསླབ་སྦྱོང་བགྱིས་ན་རྟོགས་པར་འགྱུར་རོ།།